Tervetuloa päihteillä tai käytöksellä oireilevien nuorten vanhemmille suunnattuun vertaistukiryhmään

Ryhmä saa jatkoa keväällä 2025

Tammikuun lopusta alkaen ryhmä kokoontuu joka toinen torstai kello 18–20 Saimaan koulun tiloissa Rakuunamäellä, osoitteessa Kasarmikatu 11, 53900 Lappeenranta.

Kevään kokoontumisten aikataulu ja teemat:

30.1.
13.2.
27.2. - vierailijana vastaava sosiaalityöntekijä Riikka lastensuojelun avopalveluista
13.3. - teemana nuoren päihteiden käyttö, vierailijana kokemusasiantuntija Nina
27.3. - teemana vanhempien jaksaminen, vierailijana perheneuvoja Jaana
10.4. - teemana tunnetaidot
24.4. - teemana nuoren mielenterveys, vierailijana nuorisopsykiatrian lääkäri
8.5. - toiminnallinen kerta Hämmäauteen laavulla. Kokoontuminen Saimaan koulun edessä klo 18 tai voi tulla suoraan Hämmäauteen parkkipaikalle klo 18.15, josta lähtö yhdessä.

Vanhempi voi tulla mukaan mihin tahansa ryhmäkertaan – ryhmään ei tarvitse ilmoittautua etukäteen. Tilaisuudessa on kahvi / teetarjoilu ja pientä purtavaa.

Teemat tapaamisille tarkentuvat alkuvuoden aikana.

Kenelle vertaistukiryhmä on?

Vertaistukiryhmään tulevilla vanhemmilla voi olla haasteita murrosikäisen lapsensa kanssa esimerkiksi seuraavissa asioissa: päihteiden käyttö tai niiden kokeilu, haastava käytös kuten kotoa karkailut, päivärytmi, riitaa, ahdistusta tai vuorovaikutushaasteita. Ryhmään osallistuminen ei edellytä aikaisempaa asiakkuutta hyvinvointialueen palveluihin.

Vertaistukiryhmä syntyi alun perin asiakkailta nousseesta toiveesta sekä lasten ja nuorten päihdeyksikön havaitsemasta vajeesta vanhemmuuden tukemiseen, muun muassa nuorten päihdekatkaisujakson jälkeen.

Lisätietoja:

Päihdeyksikön ohjaajat: puh. 040 565 5891

Artikkelia muokattu 7.3.2025 kello 10:15: Lisätty teemat ja vierailijat keväälle sekä poistettu ao. teksti tiedotteen alusta:
Maanantaina 13. tammikuuta on kevätkauden startti Ekhvan rantasaunalla klo 18–21.
Rantasauna sijaitsee Kahilanniemessä. Tie alas rantasaunaan päin lähtee Valto Käkelän katu 16 A, vihreän talon kohdalta, kadulta katsottuna talon oikealta puolelta.

Keräämme 13.1. kokoontumisessa vanhemmilta palautetta syksyn tapaamisista sekä teema- ja vierailijatoiveita keväälle.

*

Artikkelia muokattu 17.3.2025 kello 14:40: Lisätty teemat ja vierailijat huhtikuun tapaamisten osalta.